Iga Swiatek a câştigat turneul de la Madrid, după o revenire fabuloasă în finala cu Sabalenka. Numărul 1 mondial a salvat numai puţin de 3 mingi de set.
Liderul WTA Iga Swiatek a câştigat primul său titlu la Mutua Madrid Open, după ce a salvat trei mingi de meci în finala cu Aryna Sabalenka, numărul doi mondial şi deţinătoarea trofeului.
Iga Swiatek a câştigat turneul de la Madrid, după o revenire fabuloasă în finala cu Sabalenka
Swiatek s-a impus cu scorul de 7-5, 4-6, 7-6(7), în cea mai lungă finală din acest sezon în circuitul WTA. Thrillerul a depăşit pragul de 3 ore, înainte ca Swiatek să-şi pecetluiască incredibila revenire după 3 ore şi 11 minute, scrie news.ro.
Madrid Open este al 20-lea titlu din carieră pentru Swiatek şi al treilea din acest sezon. Poloneza în vârstă de 22 de ani este cea mai tânără jucătoare care a câştigat 20 de titluri WTA, de la Caroline Wozniacki, care a reuşit performanţa în 2012.
Anul trecut, Sabalenka a fost cea care a câştigat finala la Madrid Open, chiar în faţa lui Swiatek.
„În astfel de meciuri totul se decide în foarte puține puncte. Probabil, când am luat break-ul în setul al treilea, ar fi trebuit să fiu mai concentrată pe serviciul meu. Am făcut o dublă greșeală, dar ulterior am avut alte șanse de a câștiga. Dar Iga a jucat un tenis grozav, a jucat puțin mai bine în momentele importante, atât. Aici cred că s-a făcut diferența„, a spus Sabalenka.